มีอาการคันก้นรุนแรง เกาแล้วทิ้งรอยดำ เป็นๆหายๆ ลามมาที่ขา เคยใช้ยายี่ห้อทีมีจากร้านขายยาแนะนำ เหมือนจะดีขึ้นแต่ก็กลับมาเป็นเหมือนเดิม ควรใช้ยาตัวไหนคะ
สวัสดีค่ะ อาการคันที่ทวารหนัก มีรอยดำหลังหายดังกล่าวมา อาจเป็นอาการคันจากการมีผิวหนังอักเสบหรือติดเชื้อจากสาเหตุใดๆ เช่นผื่นภูมิแพ้ผิวหนัง ผื่นแพ้สัมผัสสารที่แพ้ ผื่นระคายสัมผัส ผื่นจากการถูกแมลงกัด การติดเชื้อราหรือเชื้อแบคทีเรียที่ผิวหนัง ซึ่งหลังจากการอักเสบหรือติดเชื้อใดๆที่ผิวหนัง อาจจะทำให้เกิดรอยดำตามมาได้ รอยดำจะค่อยๆจางหายไปได้เอง ภายใน 3-6 เดือนหรือนานกว่านั้นขึ้นกับบุคคล ไม่จำเป็นต้องใช้ยารักษารอยดำหลังการอักเสบโดยหากยังไม่สามารถกำจัดปัจจัยที่ทำให้เกิดผิวหนังอักเสบ อาจจมีผื่นลุกลามเป็นๆหายๆได้อยู่ตลอด แนะนำว่าถ้าผื่นยังคงเป็นเรื้อรัง เป็นขนาดใหญ่ ทำให้คันหรือระคายเคืองมาก แดง ลอก เยอะ ควรไปพบแพทย์เพื่อตรวจให้ได้การวินิจฉัยที่แน่ชัดและรักษาตามสาเหตุให้หายขาด เบื้องต้นใช้น้ำเปล่าหรือน้ำสบู่อ่อนๆล้างที่บริเวณที่เป็น ร่วมกับทาครีมบำรุงให้ความชุ่มชื้นได้ ไม่ไปแกะเกาบริเวณที่เป็น ถ้าคันมากให้กินยาแก้คันได้